V sredo, 23. aprila 2025, smo imeli na naši šoli Dan vseslovenskega petja. Eden od nastopajočih je bil tudi Janez Skaza, kitarist. Zastavila sem mu nekaj vprašanj:

-Zakaj ste se odločili za poklic kitarista, ali ste se od malih nog hoteli ukvarjati z glasbo?

Ja, odraščal sem v družini glasbenikov in glasba je bila vedno prisotna v mojem življenju. Že kot otrok sem vedel, da se bom z njo ukvarjal in v to nikoli nisem dvomil.

-S katerimi glasbeniki ste že sodelovali?

Sodeloval sem že s Tinkaro Kovač, Nino Pušlar, Evo Boto…Trenutno igram tudi v skupini Petsto metrov.

-Ali igrate še kakšen inštrument?

Razen kitare, pravzaprav ne. Poznam še osnove klavirja in bas kitare.

-Kaj delate v prostem času?

Razen seveda glasbe, rad kuham in potujem po svetu. Januarja sem obiskal tudi nekaj afriških držav.

-Je težje igrati pred otroki ali javno pred starejšo publiko?

Igrati pred otroki je svoje vrste izziv. Pred starejšo publiko je seveda lažje igrati, ampak otroci ti lahko vrnejo veliko več kot odrasli.

S tem vprašanjem se je najin intervju končal. Upam, da ste izvedeli kaj več o kitaristu Janezu Skazi in ste uživali v tem dnevu.

 Danica Nađorđ, 8.b